|  |  | ### Hírlevél 2025.07.23. |
| "Bluey, a világhírű kék kutya és családjának mókás kalandjai most magyarul is olvashatók! Segíts Blueynak és Bingónak megválaszolni a kérdést: Tudnak a nagyik táncolni?" |
| A The New York Times bestsellerszerző új trilógiájának első része tragédiák, megtalált és elveszett szerelmek, valamint egy család története, amelyet nemzedékek óta szellem kísért. A grafikusként dolgozó Sonya MacTavish megdöbben, amikor megtudja, hogy néhai apjának volt egy ikertestvére, akiről soha nem hallott, és újonnan felfedezett nagybátyja, Collin Poole szinte mindenét ráhagyta, beleértve egy fenséges, tengerparti viktoriánus házat Maine államban, ahol a végrendelet értelmében legalább három évig laknia kell. Mivel az eljegyzése nemrég felbomlott, Sonya úgy dönt, hogy eddigi életét hátrahagyva odautazik, hogy kiderítse, miért választották szét születésükkor a fiúkat, és miért tartották mindezt titokban, amíg egy genealógiai honlap nyilvánosságra nem hozta. Treynek, a fiatal ügyvédnek, aki fogadja a lányt a hatalmas, sziklatetőn elterülő házban, feltűnik Sonya nyugtalansága, és elismeri, hogy a hely kísértetjárta... de csak egy kicsit. Sonya valóban korán megtapasztalja, hogy tárgyak mozognak, és zene szól a semmiből. Az ügyet csak tovább bonyolítja, hogy elhunyt nagybátyja irodájában egy édesapjáról készült festmény lóg, és egy Astrid nevű nő portréját is rejtélyek övezik, akit az ügyvéd "az első elvesztett menyasszonyként" emleget. Egyre világosabbá válik, hogy Sonya sokkal többet örökölt egy háznál. Egy évszázados átok a hagyatéka, és egy rejtély, amelyet meg kell oldania, ha egyáltalán van remény arra, hogy rájöjjön az igazságra... |
| Az első év A vér összekötötte őket, a szerelem szétszakította... A Kingmakers - a könyörtelen maffia egyetem - árnyékos termeiben a világ legrettegettebb családjainak leszármazottjai sajátítják el a befolyás és a megfélemlítés sötét művészetét. A gyerekkori barátjához, Annához rendíthetetlenül hűséges Leo egy olyan világba követi Annát, ahol a szerelem fegyver, a bizalom véráldozat és a túlélés az egyetlen győzelem, ami számít. De a legnagyobb veszélyt Dean Jenin jelenti, a Bratva-örökös, akinek bosszúja olyan jeges, mint a szíve. Dean azt tervezi, hogy tönkreteszi Leót, és elvesz tőle mindent, ami a szívének kedves, elsősorban Annát. Visszanyerheti-e Leo a lelki társát? Vagy Anna örökre elveszett... A Lark-megjegyzések: Képzeljük el a Kingmakerst, mint tévésorozatot: a sorozat mindegyik kötete egy-egy évad. Az első kötet a Leo Gallo és Anna Wilk közötti friends to lovers romantikus történet. Dean Jenin az intrikus, de a sorozat fő témája az ő megváltásának hosszú ívet leíró elbeszélése. Az olvasók fele meggyűlöli Deant az első év végére. Vajon képes leszek-e meggyőzni benneteket, hogy a harmadik év végére megszeressétek? - Sophie U.i.: A Kingmakers a második nemzedék története, a szülők történetéhez keressétek az Alvilági románc sorozatot |
| Asher Davis sok minden számomra. Az első szerelem. Az első csók. De leginkább az a fiú, aki olyan sokszor törte össze a szívem, hogy már a számát sem tudom. Mégis van ebben a komor rosszfiúban valami, aminek nem tudok ellenállni. Azok vagyunk, akik a gimiben kerülik egymás tekintetét a folyosón, bár mindig tudják, hol van a másik. Szenvedünk, ha együtt kell dolgoznunk az órán, a szemünkben ég a gyűlölet. Ugyanakkor az a pár is vagyunk, akiről pletykáltak, miután másodikban megnyerték a bálkirály és bálkirálynő címet... Érzem az iróniát, mivel a legkevésbé sem vagyok a királynője. Sokkal inkább egy játékszer, amivel csak akkor játszik, ha unatkozik. És ő sem az én királyom, bármennyire is szeretném, ha az lenne. Ez a huzavona öl meg leginkább. Legalább annyira szeretnék odafutni hozzá, mint amennyire elfutni előle, és ezt ő is tudja. Végre itt vagyunk a végzős évben, és már csak hónapok választanak el attól, hogy soha többé ne kelljen látnunk egymást, amikor beüt a katasztrófa... és közelebb hoz minket egymáshoz. Elég egyetlen forró érintés, és én máris tűzben égek Ashért. De vajon ez a tűz végleg elpusztít minket, vagy ezúttal sikerül elérnünk, hogy működjön a kapcsolat? |
| Cölöpfalu lagúnájában gigantikus osztrigát találnak, amely megalitikus méretű igazgyöngyöt rejt. Trappola magával vonszol a kihalászására, ám ez kihalással fenyegető küldetés! Ezer rothadella, hogyan éljem ezt túl? Sok-sok földtörténeti korszakkal ezelőtt, az őskori Egér-szigeten létezett egy falu, amelyet úgy hívtak: Lávapolisz. Itt éltek a Pocok sapiens faj első egyedei, köztük Geronimo Stilton őse, Geronimo Stiltonitekus is, családjával és barátaival. Ez a rokon a messzi múltban kőtáblára véste bajuszborzolóan izgalmas történeteit meteoritzáporokról, vulkánkitörésekről, dinoszauruszokról és rettentő kardfogú tigrisekről. Extraegesen izgalmas kőkorszaki kalandok ezek, ismerkedjetek meg velük ti is! És hogy kicsoda Geronimo Stilton? Rágcsáliában született, Egér-szigeten. Diplomamunkáját a rágcsálóirodalom toponímiájából és összehasonlító ősegérkori filozófiából írta. Geronimo Rágcsália legolvasottabb napilapja, a Rágcsáló Hírek főszerkesztője. Az újságot nagyapja, Világjáró Vilmos alapította. Szabadidejében Geronimo 18. századi antik sajthéjdarabkákat gyűjt, de legszívesebben nagy sikerű történetek írásával foglalatoskodik. Könyveit 53 nyelvre fordították le, és több mint 188 millió példányban adták el világszerte. |
| Ez a könyv az egész életedet megváltoztató eszközt ad neked, amelyről milliók beszélnek. Ha valaha is úgy érezted, hogy elakadtál, túlterhelt vagy frusztrált vagy azzal kapcsolatban, hogy hol tartasz az életben, a probléma nem veled van. A probléma az a hatalom, amit mások kezébe adsz. Két egyszerű szó felszabadíthat: Hagyd rájuk. Felszabadulsz mások véleménye, drámái és ítélkezése alól. Felszabadít abból a kimerítő körforgásból, hogy mindent és mindenkit irányítani próbálsz magad körül. A HAGYD RÁJUK elmélet visszaadja a hatalmat a te kezedbe, hogy olyan életet teremts magadnak, amelyet szeretnél - és ez a könyv pontosan megmutatja, hogyan csináld. Mel Robbins megtanítja, hogyan ne pazarolj több energiát arra, amit nem tudsz irányítani, és hogyan kezdj el arra összpontosítani, ami igazán számít: MAGADRA. A boldogságodra. A céljaidra. A saját életedre. Robbins elmagyarázza, hogy miért imádja több millió ember a HAGYD RÁJUK elméletet, és hogyan alkalmazhatod azt te is életed nyolc kulcsfontosságú területén, hogy a legjobb hatást érd el. Rájössz majd, mennyi energiát és időt pazarolsz arra, hogy a rossz dolgokat próbálod irányítani - a munkahelyeden, a kapcsolataidban és a céljaid elérése terén -, és hogy ez hogyan akadályozza azt a boldogságot és sikert, amit megérdemelsz. A könnyen érthető útmutató formájában megírt könyvben a szerző hiteles történeteket oszt meg, kiemeli a legfontosabb tanulságokat, a releváns kutatásokat, és felvonultatja a pszichológia, az idegtudomány, a kapcsolatok, a boldogság és az ősi bölcsesség világhírű szakértőit, akik minden lépésnél alátámasztják a HAGYD RÁJUK elméletet. Tudd meg a könyvből, hogyan: - ne pazarolj energiát olyan dolgokra, amiket nem tudsz irányítani - ne hasonlítgasd magad másokhoz - szabadulj meg a félelemtől és az önbizalomhiánytól - szabadulj ki az emberek elvárásainak szorításából - alakítsd ki életed legjobb barátságait - teremtsd meg a szeretetet, amit megérdemelsz - törekedj magabiztosan arra, ami igazán fontos számodra - építs ellenállóképességet a mindennapi stresszhatásokkal és zavaró tényezőkkel szemben - határozd meg a sikerhez, örömhöz és kiteljesedéshez vezető saját utadat A HAGYD RÁJUK elmélet örökre megváltoztatja a kapcsolatokról, az irányításról és a személyes hatalomról való gondolkodásodat. A kötet forradalmi egyszerűségű eszközt ad a kezedbe: hagyd, hogy mások azt tegyék, amit akarnak - és te is azt teheted, ami téged szolgál. Mi történik majd, ha elsajátítod ezt az elméletet, ha többé nem próbálod irányítani mások véleményét, elvárásait, viselkedését? Megkönnyebbülsz, megerősödsz és szabad leszel! |
| Ha azt gondoltad, egyedül te vagy a felelős mentális egészségedért, tévedtél. Dr. Steven R. Gundry több évtizedes praxisa során felismerte, hogy nemcsak az emésztőszerveink egészsége, testsúlyunk vagy általános közérzetünk függ a beleinkben élő megszámlálhatatlan mikrobától, hanem a depresszió, a demencia, sőt az alkohol- és nikotinfüggőség kialakulásában is övék a főszerep. Dr. Gundry a legfrissebb kutatási eredményeket és saját eseteit ismertetve, szórakoztató stílusban tárja elénk, hogyan idéz elő a "nyugati" étrend, az antibiotikumok túlzott használata és a sok fertőtlenítés gyulladásokat a bél-agy tengely mentén, amik a hangulatunkat, gondolkodásunkat, viselkedésünket is befolyásolják. A jó hír azonban az, hogy ha megfelelően gondoskodunk a mikrobiomunkról, azzal visszavehetjük az irányítást elménk felett. A bél-agy paradoxon érdekfeszítő utazásra hív testünk bámulatos és komplex világába, és könnyen követhető étrenddel kínál megoldást a mentális, érzelmi és idegrendszeri eredetű problémákra. A szerzőtől hamarosan megjelenik: Bél-jóllét - Gyógyító étrend a fizikai, szellemi és érzelmi egyensúlyért |